Panagiotis Potagos

Panajotis Potagas (, 1839 m. liepa – 1903 m.) – Graikijos keliautojas, gydytojas.

Atėnų universitete baigė medicinos mokslus. Dirbo gydytoju Vitinoje, Stremnicoje, Salonikuose. Vėliau tęsė studijas Paryžiuje, pasižymėjo gydydamas cholerą.Λαμπρόπουλος, Αθανάσιος. Ιστορία της Βυτίνας. Αθήνα: Παπαζήση. σελ. 553.

Keliauti pradėjo 1867 m. Apkeliavo Siriją, Iraką, Iraną, Afganistaną, Pamyrą, Gobio dykumą, Indiją. Toliau per Mongoliją, Rytų Sibirą pasiekė Sankt Peterburgą, Odesą ir grįžo į Stambulą. 1876 m. atvyko į Britų Egiptą, kur pradėjo savo keliones po Afriką. Nilo upe pasiekė Sudano pietus, tada per dabartinės Centrinės Afrikos Respublikos teritorijas 1877 m. pasiekė Uelės upę, kuria išplaukė į Kongą. Jis laikomas Mbomu upės atradėju.

Apie savo keliones parašė kelias knygas, dalis išverstos į prancūzų kalbą:
 „Kelionių santrauka“ (Περίληψις Περιηγήσεων, 1883 m.)
 „Dešimt metų keliaujant po Centrinę Aziją ir Pusiaujo Afriką“ (Dix Années de Voyages dans l’Asie Centrale et l’Afrique Équatoriale, 1885 m.)

Dalis medžiagos liko rankraščiuose ir pražuvo.Σπύρος Αναγνώστου & Εμμανουήλ Β. Μαρμαράς: Ο εξερευνητής Παναγιώτης Ποταγός και η συμβολή του στη γεωγραφική γνώση για την Κεντρική Ασία του 19ου αιώνα, Πανεπιστήμιο Αιγαίου, Τμήμα Γεωγραφίας.

Nors Potago atradimai buvo žinomi, jis nesusilaukė didesnio pripažinimo, nes nebuvo profesionalus keliautojas, be to, Karališkajai geografų draugijai nepatiko jo antikolonijinės nuostatos. Greta kelionių aprašymų, Potagas savo knygose pateikė istorinių, geografinių, etnografinių aprašymų ir interpretacijų.Παναγιώτης Ποταγός. Ο λησμονημένος έλληνας εξερευνητής που έφτασε στα πέρατα του κόσμου και περιφρονήθηκε από το κράτος, mixanitouxronou.gr

 Šaltiniai 

Kategorija:Graikijos asmenybės
Kategorija:Keliautojai